b'\n_START_ARTICLE_\nJalkapallon Euroopan cupin kausi 1988\xe2\x80\x931989\n_START_PARAGRAPH_\nJalkapallon Euroopan cupin kausi 1988\xe2\x80\x931989 oli mestarijoukkueiden Euroopan cupin 34. kausi. Cupiin osallistui 31 joukkuetta, joista hallitseva mestari PSV Eindhoven p\xc3\xa4\xc3\xa4si suoraan toiselle kierrokselle. Joukkueet pelasivat cup-muotoisen kilpailun, jossa v\xc3\xa4lieriin saakka kukin joukkuepari pelasi ottelun koti- ja vieraskent\xc3\xa4ll\xc3\xa4 yhteistuloksen ratkaistessa jatkoon p\xc3\xa4\xc3\xa4semisen. Loppuottelu pelattiin Camp Noulla, Barcelonassa 24. toukokuuta 1989. Italialainen AC Milan voitti loppuottelussa romanialaisen Steaua Bukarestin maalein 4\xe2\x80\x930._NEWLINE_Kauden paras maalintekij\xc3\xa4 oli kymmenen maalia tehnyt AC Milanin Marco van Basten. H\xc3\xa4n teki loppuottelussa kaksi maalia, kuten my\xc3\xb6s toinen alankomaalainen Ruud Gullit.'